સૂર્યતાપથી બચવા, ચામડી ગોરી બનાવવા વપરાતાં વિવિધ કોસ્મેટિક્સનો પ્રયોગ, સતત છાયામાં તથા એરકન્ડીશન્ડ બંધિયાર અને કૃત્રિમ પ્રકાશવાળા વાતાવરણમાં લાંબા કલાકો સુધી રહેવું, સમયાભાવ અને સ્પર્ધાત્મક પરિસ્થિતિને પહોંચી વળવા ભૂખ, ઊંઘ, આરામ જેવા આરોગ્ય માટે જરૂરી બાબતોને અવગણવી. અનિયમિત અને પોષણ નહીં પરંતુ સ્વાદને ધ્યાનમાં રાખી ખવાતા ખોરાક જેવા કારણો આધુનિક લાઈફ સ્ટાઈલમાં ટાળવા મુશ્કેલ છે. તેથી જ વધુ સંખ્યામાં યુવાવર્ગને અસર થાય છે. આજના તરુણો, યુવાનો શેરીમાં, ચોકમાં, મેદાનમાં રમવા જતાં નથી. ખુલ્લા વાતાવરણની રમતોનું સ્થાન વિડીયો-મોબાઈલ ગેમે લઇ લીધું છે. ટેનિસ, બેડમિંટન, સ્કવોશ જેવી રમતો માટે પણ ક્લબ કે પછી ઇનડોર એરેન્જમેન્ટને પસંદ કરવામાં આવે છે. બહુ ઓછી માત્રામાં તરુણો સાયકલ ચલાવવાનું જાણે છે, પસંદ કરે છે. સ્કૂટર, મોટરસાયકલ કે પછી એરકન્ડિશન્ડ વાહનો પણ સૂર્યતાપનું સેવન રોકે છે.